Γιάννης Φλώρος

Ο Ιωάννης  Φλώρος (1925-2021) ήταν Έλληνας ιατρός και πολιτικός που διετέλεσε βουλευτής και υπουργός. Ιδρυτικό μέλος του ΠΑΣΟΚ, ήταν ένας από τους 12 βουλευτές του Κινήματος στις πρώτες μεταδικτατορικές εκλογές του 1974, ενώ μετά την αποχώρησή του από την κεντρική πολιτική σκηνή έγινε ο πρώτος εκλεγμένος νομάρχης Λάρισας.

Βιογραφικό
Ο Γιάννης Φλώρος γεννήθηκε το 1925 στην Ανατολή Λάρισας.Prosopikotētes apo ton politiko kosmo tēs Hellados: archēgoi kommatōn - hypourgoi - hyphypourgoi - genikoi grammateis - nomarches kai dēmarchoi, Tomos 2, σελίδα 236 Αποφοίτησε από την Ιατρική Σχολή του Πανεπιστημίου Αθηνών και εργάστηκε ως ιατρός.

To 1974 ήταν ιδρυτικό μέλος του ΠΑΣΟΚ με το οποίο εκλεγόταν συνεχώς βουλευτής Λάρισας από τις πρώτες μεταδικτατορικές εκλογές του Νοεμβρίου 1974 μέχρι και το 1994 που παραιτήθηκε για να αναλάβει τα καθήκοντα του νομάρχη Λάρισας.

Στις κυβερνήσεις του Ανδρέα Παπανδρέου διετέλεσε υφυπουργός Υγείας και Πρόνοιας (5 Ιουλίου 1982 - 5 Ιουνίου 1985), υφυπουργός Υγείας, Πρόνοιας και Κοινωνικών Ασφαλίσεων (26 Ιουλίου 1985 - 31 Οκτωβρίου 1986) και υπουργός Υγείας, Πρόνοιας και Κοινωνικών Ασφαλίσεων (23 Σεπτεμβρίου 1987 - 18 Νοεμβρίου 1988).www.ggk.gr, κυβερνήσεις από το 1909 ως σήμερα

Στις αυτοδιοικητικές εκλογές του 1994 εξελέγη νομάρχης Λάρισας με τη στήριξη του ΠΑΣΟΚ (ο πρώτος εκλεγμένος νομάρχης), ενώ στις αυτοδιοικητικές εκλογές του 1998 κέρδισε και δεύτερη θητεία, παραμένοντας νομάρχης ως το 2002.

Απεβίωσε στις 10 Δεκεμβρίου 2021.Πέθανε ο Γιάννης Φλώρος, πρώην υπουργός και νομάρχης Λάρισας – Ιδρυτικό μέλος του ΠΑΣΟΚ, larissanet.gr, 10 Δεκεμβρίου 2021.

Παραπομπές

Κατηγορία:Έλληνες υφυπουργοί Υγείας και Πρόνοιας
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Κατηγορία:Έλληνες υπουργοί Υγείας Πρόνοιας και Κοινωνικών Ασφαλίσεων
Κατηγορία:Νομάρχες Λάρισας
Κατηγορία:Βουλευτές Λάρισας